טיזר ראשון ל"50 גוונים של שחרור" - סרטים - הארץ
מטען הכאב: טיזר ראשון ל"50 גוונים של שחרור"
הסרט השלישי בטרילוגיית "חמישים גוונים של אפור" מתקרב למסכים עם כל הדמויות האהובות - שוט, חבלים ומיטות מין שנראות כאילו נלקחו מהאינקוויזיציה, אבל הפעם גם עם שמלת כלה
אחרי מיטת העינויים, מגיע הכאב הגדול באמת - שמלת כלה. "50 גוונים של שחרור"Universal Pictures
הספר "חמישים גוונים של אפור" שינה ללא היכר את המיניות בעולם המערבי, בוודאי אצל הרוב הנשי שקרא אותו. רב המכר ההיסטרי, שכתבה אי. אל ג'יימס, ומחולק לשלושה ספרים שונים, הפך את הקשירות וההצלפות לנוכחות בכל בית ונתן לנשים בכל העולם מילים חדשות לפנטזיות המיניות הישנות. גם אם הסרט הראשון איכזב הרבה מאוד מעריצים, הוא עדיין הכניס כ-570 מיליון דולר בקופות וגם עם הסרט השני גרם למשה דץ להיראות סקסי לידו, הוא עדיין הכניס 378 מיליון. לכן היה ברור שההמשכון השלישי (והאחרון) של מעלליהם המיניים של אנה סטיל (דקוטה ג'ונסון) וכריסטיאן גריי (ג'יימי דורנן) הוא רק עניין של זמן.
» הסרטים הכי טובים שלא זכו באופיר
» שי אביבי ניצח את החמישייה הקאמרית
» "הפיתוי": סופיה קופולה בשיאה
» "געגוע": כמעט טוב מאוד
ובכן, הזמן הזה מתקרב בצעדי ענק, שלא לומר בוולנטיינ'ס הקרוב (14 בספטמבר לכל הגברים שמתעקשים לקבל מבט מאוכזב מהאישה בכל שנה) אז יגיע לקולנוע "50 גוונים של שחרור", ואז האנושות תוכל לשחרר את אחיזתה מטירוף ה-SM שאחז בה. הרבה לפני פברואר 2018, הגיע זמנו של הטיזר הראשון לסרט, שמספק הצצה די מסקרנת למען האמת לחייהם החדשים של סטיל וגריי. הפעם השניים שהתאהבו והכאיבו זה לזה, מתחתנים, והסכנה עוברת מחדר המיטות אל החיים האמיתיים שם פושעים מבקשים להפר את השלווה של הזוג המאושר, שבדרך כלל מופרת רק ברעש החבל הנמתח. גם אם סדרת הסרטים חוטאת (בעיקר בתחום הליהוק) לספר וגם אם יוצריו נפלו בעיצוב דמויות רכות מדי, התרומה שלו למהפכה המינית הנשית, בה נשים מתחזקות ולוקחות שליטה על חיי המין שלהן היא יותר ממבורכת. אפשר להניח שגם כעת, סביב יציאת הסרט, חיפושי הגוגל של BDSM שוב ירקיעו שחקים. אז תבלו, או יותר נכון לומר - תהנו מהכאב.
חוזרים לזירת הפשע. "חמישים גוונים של אופל" - טריילר: